Μπορεί να μην είναι υποχρεωτική, αλλά είναι απαραίτητη, όχι μόνο για όσους έχουν εξοχικό. Με τις κλοπές να βρίσκονται στο καθημερινό δελτίο, καλύτερα να φροντίσεις από πριν… για να μην τρέχεις μετά.
Κατ’ αρχάς πριν ξεκινήσουμε θα πρέπει να καταρρίψουμε έναν μύθο: η ασφάλεια κατοικίας, όχι μόνο δεν είναι ακριβή όπως πιστεύει πολύς κόσμος, αλλά αντίθετα είναι ιδιαίτερα φθηνή. Και μιλάμε ακόμα και για ολοκληρωμένα πακέτα και περιεχομένου και κτηρίου και όχι μόνο για κλοπή που θα μας απασχολήσει στο παρόν άρθρο. Ειδικά δε για την ασφάλιση κλοπής, με μόλις 1,5 ευρώ το μήνα (ναι, καλά διάβασες!) μπορείς να έχεις το κεφάλι σου ήσυχο. Ειδικά εάν έχεις εξοχική κατοικία που επισκέπτεσαι αραιά και πού, δεν χρειάζεται να το σκέφτεσαι καν. Και μάλιστα αυτό το 1,5 ευρώ το μήνα σε καλύπτει και από άλλες καταστροφές, όπως φωτιά, σεισμό κ.λπ!
Τους καλοκαιρινούς μήνες, με τα ανοιχτά παράθυρα, τις διάπλατα ανοιχτές μπαλκονόπορτες ακόμα και τη νύχτα, τις ξεχασμένες πόρτες και τις πολυήμερες απουσίες λόγω διακοπών, δεν είναι καθόλου δύσκολο για έναν επαγγελματία και αποφασισμένο διαρρήκτη να εισέλθει στο σπίτι σου. Οι πόρτες ασφαλείας δεν σε εξασφαλίζουν και ο συναγερμός επίσης.
Σύμφωνα με έρευνα η Αθήνα με 762 περιστατικά ανά 100 χιλιάδες άτομα, τοποθετείται στην 4η θέση των ευρωπαϊκών πόλεων με τις περισσότερες διαρρήξεις.
Ακόμα, σύμφωνα με την Ελληνική Αστυνομία οι διαρρήξεις έχουν αυξητικές τάσεις τα τελευταία χρόνια. Το 2021 πραγματοποιήθηκαν 15.760 διαρρήξεις εκ των οποίων εξιχνιάστηκαν οι 2.866 με τη λεία των διαρρηκτών να υπολογίζεται σε πολλά εκατομμύρια ευρώ. Δεν θα πρέπει να ξεχνάς ότι δεν είναι μόνο τα αντικείμενα και τα χρήματα που θα χάσεις αν μπει διαρρήκτης στο σπίτι σου, αλλά και οι εκτεταμένες ζημιές που αφήνουν πίσω τους οι διαρρήκτες σε πόρτες, κουφώματα, έπιπλα και άλλα αντικείμενα.
Η COSMOTE Insurance σε συνεργασία με την Hellas Direct προσφέρει ένα ολοκληρωμένο πακέτο για να ασφαλίσεις το περιεχόμενο του σπιτιού σου, όχι μόνο από κλοπή, αλλά και μια σειρά λοιπών καταστροφών, όπως φωτιά, διαρροή, σεισμό, φυσικά φαινόμενα κ.λπ.
Αυτό που θα πρέπει να κάνεις εσύ είναι να επιλέξεις το ασφαλιζόμενο κεφάλαιο. Οι επιλογές που έχεις είναι 6, 15 και 25.000 και περιλαμβάνει την επίπλωση, τα σκεύη, τις ηλεκτρικές συσκευές, τα ενδύματα και τα αντικείμενα του οικιακού εξοπλισμού.